राजवर्धन को उज्जैन से पकड़ा, मॉडल को 2 मंत्रियों से मिलवाने का झांसा देकर बुलाया था
Delhi UP Bhawan Sexual Harassment Case - Accused Maharana Pratap Sena President Arrested From Ujjain. दिल्ली पुलिस ने बुधवार को यूपी भवन में अभिनेत्री से यौन शोषण के आरोपी राजवर्धन परमार को गिरफ्तार किया। पुलिस उसे उज्जैन से लेकर दिल्ली आ रही है।
दिल्ली पुलिस ने बुधवार को यूपी भवन में अभिनेत्री से यौन शोषण के आरोपी राजवर्धन परमार को गिरफ्तार किया। पुलिस उसे उज्जैन से लेकर दिल्ली आ रही है। जहां उसे आज कोर्ट में पेश किया जा सकता है। 27 मई को मामला दर्ज होने के बाद से ही राजवर्धन फरार था।
सबसे पहले पढ़िए क्या है मामला...
एक मॉडल 27 मई को दिल्ली के चाणक्यपुरी थाने पहुंची। उसने महाराणा प्रताप सेना का राष्ट्रीय अध्यक्ष राजवर्धन पर यौन शोषण का आरोप लगाया। उसने कहा, राजवर्धन ने उसे केंद्रीय मंत्री राजनाथ सिंह और नितिन गडकरी से मिलवाने का झांसा दिया। दोनों मंत्रियों से मीटिंग कराने के लिए वह मुझे 26 मई को यूपी भवन में ले गया। यहां के कमरा नंबर-122 में उसने मेरे साथ यौन शोषण का प्रयास किया।
आपको बताते हैं कि आरोपी और पीड़िता ने क्या-क्या कहा? पहले पीड़िता की बात...
"कमरा लॉक करके मेरे सामने खड़ा हो गया"
पीड़िता की तरफ से दर्ज FIR के मुताबिक, "राजवर्धन सिंह परमार खुद को BJP नेता और राजनाथ सिंह को अपना ताऊ बताता है। मेरी पहली बार उससे मुलाकात 25 मई, 2023 को दिल्ली के विट्ठल भवन पटेल चौक के कैफे कॉफी शॉप में हुई। उसने मुझे 26 मई को भी इसी भवन पर बुलाया और यह कहकर यूपी भवन ले गया कि चलो आपको वहां नितिन गडकरी और राजनाथ सिंह से मिलवाता हूं।
जब मैंने रूम में जाकर देखा, तो वहां कोई नहीं था। अंदर से लॉक लगाकर राजवर्धन सिंह परमार ने वेट करने के लिए कहा कि कुछ देर में दोनों नेता आ रहे हैं। उसके बाद मीटिंग हो जाएगी।" FIR के मुताबिक, "इस दौरान आरोपी बाथरूम गया। वहां कपड़े उतार कर बाहर आया और मेरे सामने खड़ा हो गया। मैंने भागने की कोशिश की, तो जबरदस्ती करने लगा। मुझे धमकी देने लगा कि तुम्हारा करियर बना दूंगा और एक मिनट में बिगाड़ भी दूंगा।"
हालांकि FIR कॉपी में महिला ने ये बात भी साफ तौर पर लिखी है कि वो अपना मेडिकल परीक्षण नहीं कराना चाहती।
राजवर्धन ने दिया था बयान- मैं लस्सी पीने गया था यूपी भवन
हालांकि अपनी सफाई में राजवर्धन ने कहा था कि उसे फंसाया जा रहा है। उसने कहा, उससे महिला की मुलाकात 26 को नहीं 25 मई को हुई थी। हम दोनों यूपी भवन में लस्सी पीने के लिए गए थे। वहां से बिना कुछ खाए-पिए निकल गए। इसके बाद हम नशा मुक्ति के एक कार्यक्रम में भी शामिल हुए। फिर अपने-अपने गंतव्यों को चले गए। राजवर्धन सिंह ने कहा, महिला ने वॉट्सएप कॉल करके मुझसे 50 हजार रुपए मांगे थे। रुपए न देने पर इस तरह के केस में फंसाने की धमकी दी थी।
बता दें कि राजवर्धन सिंह परमान यूपी में जिला हरदोई के रहने वाले हैं। लंबे वक्त तक वे लोक जनशक्ति पार्टी से जुड़े रहे। साल-2019 में उन्होंने लखनऊ से चेतना मंच पार्टी से लोकसभा का चुनाव लड़ा। फिलहाल वे खुद को महाराणा प्रताप सेना का राष्ट्रीय अध्यक्ष बताते हैं।
अब पढ़िए यूपी सरकार की कार्रवाई...
43 मिनट यूपी भवन में रहे महिला-पुरुष
यूपी के अपर मुख्य सचिव SP गोयल ने बताया, 26 मई की दोपहर 12.22 बजे राजवर्धन एक महिला के साथ यूपी भवन पहुंचा। राजवर्धन को यूपी भवन के कर्मचारियों ने कमरा नंबर-122 दे दिया। जिसे दिल्ली पुलिस ने सील कर दिया है।
​​​​​​कमरा आवंटन में लापरवाही पर 3 कर्मचारी हो चुके हैं सस्पेंड
यूपी भवन में जिन लोगों को कमरे दिए जाते हैं, उस लिस्ट में राजवर्धन का नाम नहीं है। आरोप ये है कि राजवर्धन ने ये कहकर कमरा खुलवाया कि एक अधिकारी आने वाले हैं। इस लापरवाही पर यूपी भवन में तैनात 3 कर्मचारी पारसनाथ, राकेश सिंह और नरेंद्र को सस्पेंड कर दिया गया है। वहीं, व्यवस्थाधिकारी डॉ. दिनेश कुमार कारुष पर विभागीय जांच शुरू हो गई है।
यूपी भवन में मॉडल का यौन शोषण:पीड़िता बोली- कमरा लॉक करके कहा एक मिनट में तुम्हारा करियर बिगाड़ दूंगा
दिल्ली के UP भवन में यौन उत्पीड़न मामले में मंगलवार को पीड़िता और आरोपी दोनों सामने आए। मॉडल ने एक चैनल को दिए इंटरव्यू में कहा कि महाराणा प्रताप सेना का राष्ट्रीय अध्यक्ष राजवर्धन सिंह परमार ने उसके साथ जबरदस्ती करने की कोशिश की। धमकी दी कि तुम्हारा करियर बना दूंगा और एक मिनट में बिगाड़ भी दूंगा। पढ़ें पूरी खबर...